DRAGI UČENCI!

Na Osnovni šoli Črni Vrh so učenci od 6. do 9. razreda izdelovali

**VENČEK UPANJA**.

In k tej akciji so povabili tudi širšo javnost. Povabilo o akciji so razposlali na šole, novinarjem, prijateljem, znancem... saj si želijo, da ljudje v tem času ne obupajo. Želijo si, da vsi optimistično zremo naprej v lep in zdrav jutrišnji dan.

Smo v času, ko je vsaka družina na svojem domu. V času, ko je prav, da se ne družino. Ko je prav, da se ne vidimo. In vsak zase upa, da bo kmalu prišel dan, ko bomo lahko zaživeli ˝normalno življenje˝. Smo v času, ko je za marsikoga življenje težko. A upanja ne smemo izgubiti. In ta venček naj bo simbol, ki bo navzven izražal željo in upanje za lepši in zdrav jutrišnji dan.

Ko boste venček izdelali (vsa navodila in priporočila dobite v priponki), ga izobesite na vrata ali okno ali balkon... Na mesto, kjer se bo venček videlo. Ko bodo šli ljudje mimo vaše hiše, bodo opazili, da v hiši živi upanje. To nas bo vse skupaj povezalo.

V kolikor imate Facebook profil, ste povabljeni, da venček pokažete tudi drugim. Da jih tudi preko Facebooka povabite k akciji. Želimo si, da se akcija razširi po Sloveniji. Na Facebooku bo ustvarjen tudi javni dogodek z naslovom Venček upanja. Tudi tam boste našli navodila in slike za pomoč pri izdelavi. In lepo vabljeni, da svoje venčke upanja objavite tudi na strani tega dogodka.

**VABIM VAS, DA SE TUDI VI, ŠESTOŠOLCI, ODZOVETE VABILU IN PO NAVODILIH IZDELATE SVOJ VENČEK UPANJA.**

**ČASA IMATE DO 8. 5. 2020.**

**Veliko uspeha in vse dobro!**

**Marija Boršič**